# Gerb_color_mogilaОБЩИНА БОРОВАН

# 3240 Борован, ул. „Иван Вазов” №1, тел.: (09147) 9330

# кмет: (09147)9330 , секретар: (09147)9318 , факс: (09147)9200

# e-mail: ob\_borovan@abv.bg;www.borovan.bg

Изх. № П-1426/29.05.2025г.

**ДО**

**Г-Н ИВАЙЛО БУКЕРЕШКИ**

**ПРЕДСЕДАТЕЛ НА**

**ОБЩИНСКИ СЪВЕТ – БОРОВАН**

**ОТГОВОР НА ПИТАНЕ НА ОБЩИНСКИ СЪВЕТНИК ИГЛИКА СЪЛКОВСКА**

 **От Илиян Буковски – За Кмет на Община Борован**

 **Съгл.Заповед № 128/23.05.2025г.**

  **УВАЖАЕМИ Г-Н ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Във връзка с питане отправено устно на редовно заседание на Общински съвет Борован на 28.04.2025г. от г-жа Иглика Сълковска и на основание чл. 24, ал. 1, т. 4 от Правилник за организацията и дейността на общински съвет – Борован, неговите комисии и взаимодействието му с общинската администрация, предоставям писмен отговор.

**Питане :** *Във връзка с направата на видеонаблюдение на административната сграда*

*на Община Борован, моля да ми бъдат предоставени всички финансови документи, като*

*писмен отговор.*

**Отговор:** Всички проекти/ дейности заложени в инвестиционната програма на община Борован, както и инфраструктурни проекти по оперативни програми се съхраняват в Дирекция „Устройство на територията, екология, земеделие и горски фонд“.

Всички финансово-счетоводни документи, в това число платежни документи и извлечения от банкови сметки на община Борован, удостоверяващи плащания се съхраняват в Дирекция „Финансово-счетоводни и правни дейности и административно обслужване“.

Както вече кмета на общината Ви е уведомявал на заседания на Общински съвет Борован, така и с писмен отговор на предходно питане всяка информация и документация, която Ви е необходима на Вас и останалите общински съветници за нуждите на дейността Ви като такива е напълно и неограничено достъпна за Вас. Изключение прави само класифицираната и друга защитена по закон информация, достъпът до която става след проучване, надлежен допуск или разрешение на компетентен орган. Последното не се отнася за проекти/ дейности заложени в инвестиционната програма на община Борован, както и инфраструктурни проекти по оперативни програми и платежни документи, удостоверяващи плащания от Общината. Тази информация се съхранява в сградата на Общинска администрация Борован в с. Борован, на ул. „Иван Вазов“ №1. Всеки общински съветник има пълното право да се запознава с нея. Това можете да сторите всеки работен ден във времето от 08:00 ч. до 17:00 часа като посетите Общинска администрация Борован. Достъпът до исканата от Вас документация може да се осъществи срещу подпис в картон за запознаването Ви, в който да се отрази датата и времевия интервал, в който сте имал на разположение съответната преписка, в която се намират желаните от Вас документи, както и данни за служителя, в чието присъствие е станало запознаването.

Подчертавам, че в съответствие с чл. 43, ал. 3, т. 2 от ЗМСМА са утвърдени Вътрешни правила за оборот на електронни документи и документи на хартиен носител в Общинска администрация Борован. Те са съобразени с действащата нормативна уредба и имат за цел създаване на организация в дейността по създаване, изпращане, съхранение и архивиране на документи, както и защита на служебната информация, на личните данни на гражданите и на друга защитена по закон информация /*данъчно-осигурителна, търговска и пр./.* Това налага яснота относно местонахождението на създаваната и съхранявана в Община Борован документация, както и относно това кои лица и в какъв обем са имали достъп до такава. Изнасянето на документи извън сградата на Общинска администрация, съобразно цитираните Вътрешни правила за оборот на електронни документи и документи на хартиен носител е допустимо само в две хипотези /*в изключителни случаи, съгласно чл. 42 от правилата и по искане на специализирани държавни органи, съобразно действащото законодателство/*. Вашето искане не попада сред изключенията, поради което по общия ред запознаването с документите следва да се случи в сградата на Общинска администрация и в присъствието на пряко отговорните за съхранението им служители.

В обобщение на горното подчертавам, че по Ваша преценка, всеки работен ден във времето от 08:00 ч. до 17:00 часа можете да посетите Общинска администрация Борован, като за по добра оперативност е необходимо предварително да бъдем уведомени за ден и час на Вашето посещение, за да се осигурят необходимите Ви документи, които се съхраняват в различни дирекции и да бъде определен служител, който да Ви окаже съдействие.

**ВНОСИТЕЛ:**

**ИЛИЯН БУКОВСКИ**

**ЗА КМЕТ НА ОБЩИНА БОРОВАН**

**СЪГЛ.ЗАПОВЕД №128/23.05.2025Г.**